elektroskop
Store norske leksikon,Realfag,Fysikk,Elektromagnetisme,Anvendt elektromagnetisme
Elektroskop er et instrument til å påvise elektrisk spenning. Brukes instrumentet til å måle størrelsen på spenningen, kalles det elektrometer.
Typer Gullbladelektroskopet består av to strimler av bladgull eller aluminiumfolie opphengt inntil hverandre på en isolert ledende stang, og anbrakt i en flaske for å hindre luftstrømninger. Når gullbladene lades elektrisk, frastøter de hverandre og spriker. Gullbladelektroskopet kan brukes til å påvise spenninger på noen hundre volt.Den italienske fysikeren Alessandro Volta kombinerte gullbladelektroskopet med en platekondensator og fikk da et kondensatorelektroskop. Dette ble ladet opp med en liten spenning når platene var satt tett inntil hverandre. Hvis platene så ble fjernet fra hverandre, steg spenningen så mye at bladene gjorde utslag fordi kapasitansen ble mindre. Les mer i Store norske leksikon elektrometer  ionisasjonskammer